Diari Oficial de la Generalitat Valenciana


Sumari del DOGV 4218, del 27-03-2002 (2002/2974)

ORDRE de 13 de març de 2002, de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims que financen, per al 2002, determinades subvencions gestionades per la direcció general de pesca i comercialització agrària i se'n modifiquen les bases reguladores en vigor.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4218

Data del DOGV
:   27-03-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/2974


Data del document
:   13-03-2002

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * suport econòmic
    * indústria pesquera
    * aqüicultura

ORDRE de 13 de març de 2002, de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims que financen, per al 2002, determinades subvencions gestionades per la direcció general de pesca i comercialització agrària i se'n modifiquen les bases reguladores en vigor. [2002/2974]
  
En l'article 47.11 del text refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, s'exigeix que en les bases reguladores de la concessió de subvencions s'indique la línia o les línies de subvencions que les financen i l'import global màxim que s'hi destina. Aquests extrems depenen de la llei anual de pressupostos, en aquests moments la Llei 10/2001, de 27 de desembre, de Pressupostos de la Generalitat Valenciana per a l'exercici 2002 (DOGV núm. 4158, de 31.12.2001).
  
Per això, vista la proposta del director general de Pesca i Comercialització Agrària, en l'exercici de les funcions que tinc atribuïdes,
  
ORDENE
  
Article 1
  
Les subvencions regulades en les disposicions de la Conselleria d'Agricultura, Pesca i Alimentació esmentades en aquest article i gestionades per la Direcció General de Pesca i Comercialització Agrària es concediran, en l'exercici 2002, a càrrec de les línies de subvenció i pels imports globals màxims que s'indica, d'acord amb la Llei 10/2001, de 27 de desembre, de Pressupostos de la Generalitat Valenciana per a l'exercici 2002 (DOGV núm. 4158, de 31-12-01).
  
La data límit per a la presentació de sol·licituds d'ajuda figura en la base reguladora corresponent.
  
Programa 714.10, d'ordenació i millora de la producció pesquera
  
Línia T0205000
  
Ordre d'1 de març de 1995, per la qual s'estableix un sistema d'ajudes per a accions formatives en el sector maritimopesquer (DOGV núm. 2471, de 16-03-95)
  
Import global màxim: 175.482,59 euros
  
Aquesta línia d'ajudes es cofinança mitjançant fons finalistes procedents de la Comunitat Europea a través del Fons Social Europeu, i la seua distribució és la que segueix:
  
Fons Social Europeu: 107.044,38 euros.
  
Generalitat Valenciana: 68.438,21 euros.
  
Línia T4717000
  
Ordre de 15 de setembre de 2000, per la qual s'estableixen normes d'ajudes amb finalitat estructural en el sector de la pesca i l'aqüicultura (DOGV núm. 3846, de 28-09-00)
  
Import global màxim: 160.470,00 euros
  
Aquesta línia d'ajudes es cofinança mitjançant fons finalistes procedents de la Comunitat Europea a través de l'Instrument de Finançament d'Orientació de la Pesca i del Ministeri d'Agricultura, Pesca i Alimentació, i la seua distribució és la que segueix:
  
- Instrument de Finançament d'Orientació de la Pesca: 120.200,00 euros.
  
- Ministeri d'Agricultura, Pesca i Alimentació: 20.135,00 euros.
  
- Generalitat Valenciana: 20.135,00 euros.
  
Línia T3115000
  
Ordre de 15 de setembre de 2000, per la qual s'estableixen normes d'ajudes amb finalitat estructural en el sector de la pesca i l'aqüicultura (DOGV núm. 3846, de 28-09-00)
  
Import global màxim: 2.328.693,34 euros
  
Aquesta línia d'ajudes es cofinança amb fons finalistes procedents de la Comunitat Europea a través de l'Instrument de Finançament d'Orientació de la Pesca i del Ministeri d'Agricultura, Pesca i Alimentació, i la seua distribució és la que segueix:
  
Instrument de Finançament d'Orientació de la Pesca: 1.506.631,28 euros.
  
Ministeri d'Agricultura, Pesca i Alimentació: 411.031,03 euros.
  
Generalitat Valenciana: 411.031,03 euros.
  
Article 2
  
El termini de presentació dels documents que acrediten la realització de la conducta, l'activitat o la inversió subvencionada finalitzarà en l'exercici pressupostari per al qual, en cada cas, s'haja concedit l'ajuda pública d'acord amb les seues bases reguladores. En el cas de subvencions plurianuals, es justificarà en cada any o exercici pressupostari per l'import de l'anualitat corresponent.
  
Article 3
  
En les línies d'ajudes a què es fa referència en l'article 1 d'aquesta ordre no s'admetran els pagaments efectuats en metàl·lic com a justificacions de pagament dels costos elegibles efectuats pels beneficiaris, a partir de la data d'entrada en vigor d'aquesta ordre.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 13 de març de 2002
  
La consellera d'Agricultura, Pesca i Alimentació
  
MARIA ÀNGELS RAMON-LLIN I MARTÍNEZ